CELEX: 62014TN0735
Language: fi
Date: 2014-10-24 00:00:00
Title: Asia T-735/14: Kanne 24.10.2014 – Gazprom Neft v. neuvosto

15.12.2014   
            
            
               FI
            
            
               Euroopan unionin virallinen lehti
            
            
               C 448/35
            
         Kanne 24.10.2014 – Gazprom Neft v. neuvosto
   (Asia T-735/14)
   (2014/C 448/44)
   Oikeudenkäyntikieli: englanti
   
      Asianosaiset
   
   
      Kantaja: Gazprom Neft OAO (Pietari, Venäjä) (edustajat: asianajajat L. Van den Hende ja S. Cogman)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 31.7.2014 annetun neuvoston päätöksen 2014/512/YUTP 4 artiklan
            
         
               —
            
            
               kumoamaan 31.7.2014 annetun neuvoston asetuksen (EU) N:o 833/2014 3 artiklan ja 4 artiklan 3 ja 4 kohdan
            
         
               —
            
            
               velvoittamaan neuvoston korvaamaan kantajalle tästä oikeudenkäynnistä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1.
            
            
               Ensimmäinen kanneperuste perustuu SEUT 296 artiklan rikkomiseen.
               
                           —
                        
                        
                           Kantaja väittää, että yhteistä ulko- ja turvallisuuspolitiikkaa koskeva riidanalainen päätös ja riidanalainen asetus eivät sisällä riittäviä perusteluja ja ne ovat siten SEUT 296 artiklan vastaisia.
                        
                     
         
               2.
            
            
               Toisen kanneperusteen mukaan riidanalaisilla säännöksillä on epäasianmukainen oikeudellinen perusta.
               
                           —
                        
                        
                           Kantaja väittää, että SEUT 215 artikla on kyseessä olevan asetuksen riidanalaisten säännösten asianmukainen oikeudellinen perusta, koska (i) kantajan ja Venäjän hallituksen sekä (ii) kantajan ja pakotteilla tavoitellun selvän päämäärän välillä ei ole riittäviä yhteyksiä. Näiden periaatteiden pitäisi myös ohjata SEU 29 artiklan käyttöä oikeudellisena perustana kolmansiin maihin kohdistuville rajoittaville toimenpiteille.
                        
                     
         
               3.
            
            
               Kolmas kanneperuste perustuu suhteellisuusperiaatteen sekä perusoikeuksien loukkaamiseen.
               
                           —
                        
                        
                           Kantaja väittää, että riidanalaiset säännökset ovat ristiriidassa suhteellisuusperiaatteen ja perusoikeuksien kanssa. Riidanalaisilla säännöksillä puututaan suhteettomasti kantajan vapauteen harjoittaa liiketoimintaa sekä kantajan omistusoikeuteen, koska ne eivät ole sopivia niillä tavoiteltujen päämäärien saavuttamiseksi (eivätkä ne siten ole tarpeellisia) ja koska niillä joka tapauksessa asetetaan rasitteita, joilla hyvin merkittävästi ylitetään kaikki mahdolliset hyödyt.